## **Referat for møde for det udvidede gyn.obs. uddannelsesråd i Region Øst**

## **25 september 2015 kl. 8.00 – 14.00 (IKKE GODKENDT)**

**Tilstede**: Jette Led Sørensen, Birgitte Rønn, Heidi Sharif, Birthe Andersen, Kasper Aabo, Per Richard Larsen, Trine Lunde Perin, Annette Settnes, Åse Klemmesen,

Anette Thorsen-Meyer, Ida Jepsen, Bent Hansen, Jeanette Lauenborg, Birgitte Østberg (gik kl 12), Gitte Bennich, Lis Brooks

**Afbud:** Betina Ristrup Andersen, Signe Pearlman, Lisbeth Elving, Eleonora, Josephine Obel, Hellen Edwards

**Referent**: Ida Jepsen (suppleret af Jette)

1. **Godkendelse af referat fra sidste møde d. 20. Januar 2015-09-25**

Referatet godkendes.

Det repeteres at Jette (som PKL) gerne tager gerne ud på afdelingerne op til inspektorbesøg og/eller fortæller om den nye målbeskrivelse og kompetencevurderingsmetoder. Har været på RH, Herlev og Roskilde. Holbæk er planlagt. Næstved meldt at de også gerne vil ha’ besøg.

1. **Meddelelser og korte beskeder v. Jette Led Sørensen**

- DIMS og CEKU slået sammen og hedder nu CAMES. De afholder kursus i kirurgisk kompetencevurdering relevant for UAO og hovedvejledere, der arbejder med kirurgi d. 19/11-2016 (mail sendt af Birgitte Rønn)

- Ny dimensionering om behov for læger og i hvilke specialer og med hvilken geografisk fordeling er nu igangsat af SST for 2018-2022. Mange aspekter er inddraget. Der kan forventes høring i starten af 2016. DSOG har tidligere haft et udvalg der så på specialets dimensionering. Jeanett Lauenborg fra DSOG opfordres til at tage det videre til DSOG. I tidligere DSOG-udvalg om dimensionering har bla indgået Lisa Bang og Gitte Eriksen.

- KBU evaluering: tidligere skåret fra 18 mdr. til 12 mdr, dette samt målbeskrivelse er der aktuelt evaluering af i det Nationale Råd.

- Evaluer.dk. Der kommer et nyt evaluer.dk med en bedre spørgeramme.

Den kommer til at løbe fra omkring nytår. Åse indgået i arb. gruppe.

- ISOUG (International Society of Ultrasound in Obstetrics and Gynecology) netbaseret kursus i UL. Kursus afholdes i Montreal d. 10.10-2015, hvor man kan tilgå kurset online, hvor der transmitteres live. Alternativt kan man tilgå kurset online efterfølgende. Det koster 100 kr.

Kurset løbet igen næste år den 24.9-2016

Links til ISUOG og kursus:

<http://www.isuog.org/NR/rdonlyres/36BC1073-0B08-4B7C-8CCD-A504158C2D0E/0/Traineemembership_termsandconditions.pdf>

<http://www.isuog.org/Events/ISUOG+Organised+courses/default.htm>

* DSMU (Dansk Selskab for Medicinsk Uddannelse) [www.dsmu.dk](http://www.dsmu.dk)

Årsmøde <http://www.dsmu.dk/node/188> og kursus om feedback <http://www.dsmu.dk/node/189> d. 5/11-2015

- The International Conference on Surgical Education and Training (ICOSET) d. 30/11-2015 <http://www.icoset2015.com/>

- Øresundssymposiet on Clinical Skills training d. 1/12-2015 <http://www.oresundsymposium.dk/>

- Introduktionslægekursus for alle introlæger i øst om Regler og love ved abort og sterilisation, om antikonception og obstetrisk færdigheder bliver 8/1-2016

GIV INTRO-LÆGERNE BESKED. Program vedhæftet

Simulationsbaseret i laparoscopi og i vaginal UL sker ved tilmelding og bookning af tid på CEKU <http://www.cekusim.dk/#courses/eb202b0a48f9b4ef08247f1b0801c3ea>

<http://www.cekusim.dk/#courses/2342c72b00d6c35cccd64498ad43f7d1>

-Birgitte Østberg nævner at der har været henvendelse fra Olympus om mulighederne for at indgå i simulationsbaseret kursus. Det kan afd. tilbyde udd.læger at indgå i, hvis de finder det relevant. Det ændrer ikke på deltagelse og opnåelse af kompetenceniveau ved kurset nævnt ovenfor på CEKU

- Annette Settnes nævner at på ESGE er muligheder for certificering i laparoscopi. Hvis relevant tilbud må det tages op på et senere møde og diskuteres

1. **Status på simulationsbaseret oplæring og kompetencevurdering i ultralyd**

Det er muligt at træne dagligt fra 8-20 og man kan derudover også få individuelle tider.

Der er aktuelt kapacitet til alle, der ønsker træning.

Stud.medhjælpere oplyser at der er god positiv stemning, når de yngre læger træner.

Martin Tolsgaard har oplyst at flere ikke gør sig færdige, og måske kun mangler 1-2 timer for at de vil have opnået alle de tests der er for at opnå forventet kompetence-niveauet. UAO og afdelingerne opfordres til at arbejde på at få introduktionslægerne til at gennemføre hele kurset incl. alle tests.

Fra 1.1.2015 – aktuelt (svt. ca. 8 mdr) har 38 læger trænet på vaginal UL simulator og 22 fuldført sv.t. testen. Det svarer til ca. 1/3 af de forventede antal læger har trænet.

Der har på CEKU været registeret læger fra overvejende RH og Roskilde, men også fra Hillerød, Herlev, Næstved.

Beslutningerne er aktuelt: RH og Roskilde: sender alle introlæger og alle AP-læger til simulationsbaseret oplæring i vaginal UL. Hillerød, Herlev, Holbæk og Næstved: Vil sende alle introlæger

Hvidovre: sender umiddelbart ikke nogle, men Lis Brooks oplyser at det er planen at sende alle introduktionslæger.

Der er generelt holdningen fra alle afd. at alle introduktionslæger skal indgå, men varierende holdning til om AP-læger skal indgå. Fra de mere perifære afd. fortælles både om lang transport, og også tvivl om motivation.

Der informeres om at erfaringen er, at AP-læger ikke er længere tid om at opnå kompetence på simulationsbaseret vaginal UL end introduktionslægerne.

Der diskuteres indhold i den evaluering, der planlægges sidst på 2015. Der peges på at indtrykket er, at den simulations baserede læring giver tryghed og de trænede læger er lettere at få i gang med klinisk arbejde, og det er tydeligt for afd. hvem der har trænet. Der spørges i udd.råd om de UAO (eller andre) skal indgå i evalueringen, og der er en interesse for at bidrage til en evaluering.

1. **Status på uddannelsesprogrammer** **indenfor gynækologi og obstetrik og Almen praksis RegH v. Jette Led Sørensen**

Uddannelsesprogrammer er lavet for intro-stillinger.

Uddannelsesprogrammerne for hovedudd.forløb er færdige, men for RH mangler links, da der har været vanskeligheder med hjemmesider.

Foreløbig er disse på DSOGs hjemmesiden – resten følger snart.

<http://www.dsog.dk/uddannelse/intro-og-hoveduddannelse/uddannelsesprogrammer/>

Uddannelsesprogrammerne for AP-lægerne i RegH er nu under afsluttende færdiggørelse og er godkendt af udd.rådet i almen medicin.

Uddannelsesprogrammer er tidligere lavet for almen praksis Region Sjælland, og følger en RegSj skabelon

1. **Kurser i hoveduddannelsen (Annette Settnes og Jette Led Sørensen)**

Indledningsvis tales om at kursister finder det vanskeligt at have overblik over de forskellige kurser og tilmeldingsmåder. Der er tre kursustyper med forskellig tilmedling:

1.Kurser i hoveduddannelsen: specialespecifikke kurser (Kursisterne skal ikke selv melde sig, men får datoerne tilsendt)

2.Forskningstræning for dem uden akademisk grad (Kursisterne skal selv melde sig)

3.SOL (Kursisterne skal selv melde sig)

Kursisterne får information fra tre steder:

-Hovedkursusleder (Gitte Eriksen) sender mail

-PKL øst (Jette) sender mail med særlige øst forhold

-Information på U-kursus (Annette Settnes)

Det indskærpes igen, at det er kursisterne eget ansvar at holde overblik over deres kurser.

Der aftales at UAO igen igen igen påminder kursister om at tilmelde sig forskningstræningen.

Det brev om kurser, der udsendes til kursister i øst er tidligere rettet af kursister for øge brugervenligeden, men sendes ud igen mhp. eventuelt revision (vedhæftet her)

1. **Evaluering af forskningstræning v. Annette Settnes**

I Øst er der tradition for, at der ved præsentation af projekter i forskningstræning er et mindre forum bestående af de 6-8 kursister samt 4 bedømmere. Udefra er velkomne, men der bliver ikke aktivt inviteret. Feedback på dette er, at kursisterne er glade for det mindre og mere lukkede forum.

I forlængelse af diskussion om kurser opstår en diskussion (udenfor dagsordenen) om hvordan kommunikation sikres ved kursisterne skift fra H1 til H2 til H3. Der aftales, at der skal laves et referat som er godkendt af kursisten og UAO/hovedvejleder hvoraf den fremgår hvad kursisten har opnået i H1 og især beskrives hvis der skal fokuseres anderledes i H2 end at følge de vanlige forløbsplaner, og ligeledes fra H2 til H3.

1. **Spørgeskema undersøgelse ved FYGO om opnåede kompetencer v. Ida Jepsen**

Præsenterer introlægeundersøgelsen udarbejdet af FYGO, som skal undersøge hvilke praktiske færdigheder introlægerne opnår, samt kompetenceniveau. Spørgeskemaundersøgelsen skal kører rullende. En tovholder fra FYGO i Øst vil årligt sende mail ud til de uddannelsesansvarlige overlæger mhp at få mail på introlægerne. Der var mange kommentarer til undersøgelsen, som Ida tager med til FYGO.

1. **Karrieredagen d. 8/10- v. Ida Jepsen**

Der bliver afholdt Karrieredag på Panum d. 8/10 fra 12.30-15.30. Der er fastlagt indhold/program for dagen med Ida Jepsen som tovholder. Aktuelt er der 6-8 deltagere og kun én enkelt speciallæge. Ida udbeder derfor af de tilstedeværende forhører sig på afdelingen om der kunne være interesserede i at deltage på dagen. Kom evt bare forbi i kortere tid.

Kontakt [idajepsen@gmail.com](mailto:idajepsen@gmail.com).

# App’s til at supplere målbeskrivelse og uddannelsesprogrammer v. Jette Led og Birgitte Rønn og Ida Jepsen (desværre var Barbara syg)

Ida har talt med medlemmer af FYGO og fra Nord og gennemgår app udviklet af Region Nords til vejledning. Det er en App som er for uddannelseslæger i KBU-, intro- og hoveduddannelseslæger. I denne ligger vejledning til samtaler, målbeskrivelser for de forskellige specialer. De forskellige specialer kan vælge at lægge metoder til kompetencevurdering ind. Ida oplyser via information fra FYGO at den app kun er meget begrænset brugt af gynobs udd. lægerne i Nord.

Nogle mødedeltagere kunne ikke downloade app. fra Nord

Gennemgang af logbog.net ved Birgitte Rønn idet Barbara var syg. Birgitte oplyser at metoder til kompetencevurdering kan lægges ind, og viser at anæstesi har gjort det.

Den generelle holdning er, at det er bedre fokusere på kun en App og så få den optimeret. Da logbog.net er den autoriserede og er kendt og bruges af mange er det holdningen på mødet, at der skal fokuseres på den.

Jeannet Lauenborg tager den holdning med tilbage til DSOG.

Annette Thorsen-Meyer, Jette Led Sørensen, Annette Settnes og Åse Klemmesen nedsætter et udvalgt mhp som kan arbejder videre med at få metoder til gynobs kompetencevurdering og andet indtænkt i logbog.net app.

Da initiativet er nationalt må det inddrage UU og repræsentanter fra de andre regioner Det arbejde må gå videre, når Barbara retur.

1. **Om Herlevs vejledermøde holdt som internat på Bornholm v. Bent Hansen**

Prisen Årets vejleder 2014/2015 uddeltes ved en festlig vejleder weekend for alle Herlev vejledere på Bornholm d 6+7juni. Tak til Bent for en god og også underholdende beskrivelse af vejlederinternatet på Bornholm : )

Bent arbejdede med vejlederinternatet som en del af en ledelsesopgave.

1. **Nyt fra afdelingerne**

Hvidovre: 2 nye UKYL/udd. ass YL: Anne Thorsen-Meyer i obstetrikken og Josefine Obel i gynækologien. Kompetencevurderingsskemaerne rimelig implementeret i gynækologien. Arbejder stadig med implementeringen af OSAUS

.

Herlev: se ovenstående punkt 10. Desuden ny professor: Ulrik Kessmodel. Nu UKYL/udd.ass YL: Trine Lunde Perin. AP-lægerne har fået 1 uddannelsesdag pr ½ år og introlægerne har fået 2 uddannelsesdage pr. år. Introduktionslægerne får 1 måneds introduktion: herunder én uge på fødegangen og én uge i gynækologien.

Rigshospitalet: Uddannelsesprogrammerne er ved at komme på plads. Forbereder inspektorbesøg til primo november. Arbejder stadig med implementeringen af kompetencevurderingsmetoder.

Hillerød: God inspektorrapport fra januar. Uddannelsestavle på gangen. Arbejder lidt med introduktionen af uddannelseslæger. Øget optag af fødende, hvorfor vagtstrukturen skal ændres. Kæmper med at få folks kompetence i sphincterrupturer, da antallet af disse er så lavt

Roskilde: Nyt rulleskema i søen, som skal optimere de uddannelsessøgende funktioner med de rigtige supervisorer/patienter. Operationsprogrammet forsøges planlagt så det passer med de uddannelsessøgende. Uddannelsestavle i konferencerummet. Introduktionsprogram af 1 uges varighed for alle uddannelseslæger.

Holbæk: Lisbeth Lintz er nu ansat i sygehusledelsen. Hun har indført samtlige UKYL’er mødes i et forum. Indtil for 6 mdr. siden udfordring med at få ansøgninger til introduktionslæger, men gennem sidste 6 mdr. fint med ansøgninger. Har pga barsler haft vekslende antal af H2’er. Før 4, nu én. Med 4 H2’er kan det være svært at få opfyldt deres kompetencer. H2’erne får nu en gynækologisk vejleder og de har så én ugentlig operationsdag sammen. Skal have inspektorbesøg ultimo oktober

Næstved: Introduktionsprogrammet for de nye læger sat i system. De nyansatte introduktionslæger får 1 uges fokuseret ophold på fødegangen indenfor den første måned. Alle vejleder har været på vejlederkurser i Ringsted. Inspektorbesøg i januar

1. **Næste møde er 29 februar på Herlev**

Ideer:

Opfølgning om app.

Arbejdstilrettelæggelse og uddannelse

Gensidig erfaringsudveksling med information om uddannelse på afd., bla om tavler, uddannelsesaviser og andet.

Erfaringsudveksling om introduktion ønskes også.

Og send løbende gerne ideer ønsker vi skal tage op.